CELEX: 32019R1177
Language: mt
Date: 2019-07-10 00:00:00
Title: Regolament ta' Implimentazzjoni tal-Kummissjoni (UE) 2019/1177 tal-10 ta' Lulju 2019 li jemenda r-Regolament (UE) Nru 142/2011 fir-rigward tal-importazzjonijiet tal-ġelatina, tal-interjuri għat-taħwir u tax-xaħmijiet imdewba (Test b'rilevanza għaż-ŻEE.)

11.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 185/26
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/1177
         tal-10 ta' Lulju 2019
         li jemenda r-Regolament (UE) Nru 142/2011 fir-rigward tal-importazzjonijiet tal-ġelatina, tal-interjuri għat-taħwir u tax-xaħmijiet imdewba
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1069/2009 tal-Parlament Ewropew u tal-Kunsill tal-21 ta' Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (1), u b'mod partikolari l-Artikolu 29(4) u l-Artikolu 41(4) tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 142/2011 (2) jistabbilixxi l-kundizzjonijiet tas-saħħa pubblika u tal-annimali għall-importazzjonijiet tal-ġelatina, tal-interjuri għat-taħwir u tax-xaħmijiet imdewba.
                  
               
                     (2)
                  
                  
                     It-Tabella 1 tat-Taqsima 1 tal-Kapitolu I u t-Tabella 2 tat-Taqsima 1 tal-Kapitolu II tal-Anness XIV tar-Regolament (UE) Nru 142/2011 jistabbilixxu r-rekwiżiti għall-importazzjonijiet fl-Unjoni ta' prodotti sekondarji tal-annimali.
                  
               
                     (3)
                  
                  
                     L-Eġittu pprovda lill-Kummissjoni b'garanziji suffiċjenti għall-kontrolli mill-awtorità kompetenti fuq il-produzzjoni tal-ġelatina. Għaldaqstant, huwa ġġustifikat li l-Eġittu jiżdied mal-lista ta' pajjiżi terzi minn fejn il-ġelatina tista' tiġi importata fl-Unjoni.
                  
               
                     (4)
                  
                  
                     L-interjuri għat-taħwir għall-manifattura ta' ikel għall-annimali domestiċi jistgħu jinkisbu minn annimali domestiċi iżda wkoll minn annimali selvaġġi mbiċċra jew maqtula għall-konsum mill-bniedem. Huwa opportun li l-lista ta' pajjiżi terzi eliġibbli għall-importazzjoni ta' interjuri għat-taħwir tiġi allinjata ma' referenza għal-lista ta' pajjiżi terzi awtorizzati għall-importazzjoni ta' laħam ta' annimali tal-kaċċa salvaġġa għall-konsum mill-bniedem.
                  
               
                     (5)
                  
                  
                     Ir-Regolament tal-Kummissjoni (UE) 2017/1261 (3) introduċa metodu alternattiv, ibbażat fuq il-valutazzjoni tal-EFSA (4), għall-produzzjoni ta' fjuwils li jistgħu jiġġeddu. Huwa opportun li jitħallew l-importazzjonijiet ta' xaħmijiet imdewba msemmija fl-Artikoli 8, 9 u 10 tar-Regolament (KE) Nru 1069/2009 biex jintużaw fil-metodu alternattiv il-ġdid minħabba li l-użu tal-istess materjali huwa permess fl-Unjoni. Il-Kapitolu II tal-Anness XIV tar-Regolament (UE) Nru 142/2011 jenħtieġ li jiġi emendat skont dan.
                  
               
                     (6)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness XIV tar-Regolament (UE) Nru 142/2011 huwa emendat skont it-test stabbilit fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta' Lulju 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 300, 14.11.2009, p. 1.
         
            (2)  Ir-Regolament tal-Kummissjoni (UE) Nru 142/2011 tal-25 ta' Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
         
            (3)  Ir-Regolament tal-Kummissjoni (UE) 2017/1261 tat-12 ta' Lulju 2017 li jemenda r-Regolament (UE) Nru 142/2011 fir-rigward ta' metodi alternattivi għall-ipproċessar ta' ċerti xaħmijiet immaċinati (ĠU L 182, 13.7.2017, p. 31).
         
            (4)  Scientific Opinion on a continuous multiple-step catalytic hydro-treatment for the processing of rendered animal fat (Category 1)(EFSA Journal 2015;13(11):4307).
      
      
         
            ANNESS
            L-Anness XIV tar-Regolament (UE) Nru 142/2011 huwa emendat kif ġej:
            
                        (a)
                     
                     
                        fit-Tabella 1 tat-Taqsima 1 tal-Kapitolu I, ir-ringiela 5 hija sostitwita b'dan li ġej:
                        
                                    “5
                                 
                                 
                                    Ġelatina u proteina idrolizzata
                                 
                                 
                                    Il-materjali tal-Kategorija 3 msemmija fl-Artikolu 10(a), (b), (e), (f), (g), (i) u (j), u, fil-każ tal-proteina idrolizzata: il-materjali tal-Kategorija 3 msemmija fl-Artikolu 10(d), (h) u (k).
                                 
                                 
                                    Il-ġelatina u l-proteina idrolizzata jridu jkunu ġew prodotti f'konformità mat-Taqsima 5 tal-Kapitolu II tal-Anness X.
                                 
                                 
                                    
                                                (a)
                                             
                                             
                                                Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010 u l-pajjiżi li ġejjin:
                                                
                                                             
                                                         
                                                         
                                                            (KR) Il-Korea t'Isfel
                                                         
                                                      
                                                             
                                                         
                                                         
                                                            (MY) Il-Malasja
                                                         
                                                      
                                                             
                                                         
                                                         
                                                            (PK) Il-Pakistan
                                                         
                                                      
                                                             
                                                         
                                                         
                                                            (TW) It-Tajwan
                                                         
                                                      
                                                             
                                                         
                                                         
                                                            (EG) L-Eġittu
                                                         
                                                      
                                          
                                                (b)
                                             
                                             
                                                Fil-każ tal-ġelatina u tal-proteina idrolizzata mill-ħut: Il-pajjiżi terzi elenkati fl-Anness II tad-Deċiżjoni 2006/766/KE.
                                             
                                          
                                 
                                    
                                                (a)
                                             
                                             
                                                Fil-każ tal-ġelatina: l-Anness XV, il-Kapitolu 11.
                                             
                                          
                                                (b)
                                             
                                             
                                                Fil-każ tal-proteina idrolizzata: l-Anness XV, il-Kapitolu 12.”
                                             
                                          
                              
                  
                        (b)
                     
                     
                        fit-Tabella 2 tat-Taqsima 1 tal-Kapitolu II, ir-ringiela 13 hija sostitwita b'dan li ġej:
                        
                                    “13
                                 
                                 
                                    Interjuri għat-taħwir għall-manifattura tal-ikel għall-annimali domestiċi
                                 
                                 
                                    Il-materjali msemmija fl-Artikolu 35(a)
                                 
                                 
                                    L-interjuri għat-taħwir iridu jkunu ġew prodotti f'konformità mal-Kapitolu III tal-Anness XIII.
                                 
                                 
                                    Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010, li minnhom l-Istati Membru jawtorizzaw l-importazzjonijiet ta' laħam frisk mill-istess speċi u minn fejn laħam bl-għadma biss ikun awtorizzat.
                                    Fil-każ ta' interjuri għat-taħwir minn materjali tal-ħut, il-pajjiżi terzi elenkati fl-Anness II tad-Deċiżjoni 2006/766/KE.
                                    Fil-każ ta' interjuri għat-taħwir li joriġinaw mit-tjur, il-pajjiżi terzi elenkati fil-Parti 1 tal-Anness I tar-Regolament (KE) Nru 798/2008, li minnhom l-Istati Membri jawtorizzaw l-importazzjonijiet ta' laħam tat-tjur frisk.
                                    Fil-każ ta' interjuri għat-taħwir minn ċerti mammali salvaġġi terrestri u leporidae, il-pajjiżi terzi elenkati fil-Parti 1 tal-Anness I tar-Regolament (KE) Nru 119/2009, li minnhom l-Istati Membri jawtorizzaw l-importazzjonijiet ta' laħam frisk mill-istess speċi.
                                 
                                 
                                    Anness XV, Kapitolu 3(E).”
                                 
                              
                  
                        (c)
                     
                     
                        fit-Tabella 2 tat-Taqsima 1 tal-Kapitolu II, ir-ringiela 17 hija sostitwita b'dan li ġej:
                        
                                    “17
                                 
                                 
                                    Xaħmijiet imdewba għal ċerti skopijiet 'il barra mill-katina tal-għalf għall-annimali mrobbija
                                 
                                 
                                    
                                                (a)
                                             
                                             
                                                Fil-każ ta' materjali maħsuba għall-produzzjoni tal-bijodiżil, tal-prodotti oleokimiċi jew tal-fjuwils li jistgħu jiġġeddu msemmija fil-punt L tat-Taqsima 2 tal-Kapitolu IV tal-Anness IV: Il-materjali tal-Kategoriji 1, 2 u 3 msemmija fl-Artikolu 8, 9 u 10.
                                             
                                          
                                                (b)
                                             
                                             
                                                Fil-każ ta' materjali maħsuba għall-produzzjoni tal-fjuwils li jistgħu jiġġeddu msemmija fil-punt J tat-Taqsima 2 tal-Kapitolu IV tal-Anness IV: il-materjali tal-Kategoriji 2 u 3 msemmija fl-Artikoli 9 u 10.
                                             
                                          
                                                (c)
                                             
                                             
                                                Fil-każ ta' materjali maħsuba għall-fertilizzanti organiċi u għall-materjali li jtejbu l-ħamrija:
                                                il-materjali tal-Kategorija 2 msemmija fl-Artikolu 9, il-punti (c), (d) u (f)(i) u l-materjali tal-Kategorija 3 msemmija fl-Artikolu 10, ħlief fil-punti (c) u (p).
                                             
                                          
                                                (d)
                                             
                                             
                                                Fil-każ ta' materjali maħsuba għal skopijiet oħra:
                                                il-materjali tal-Kategorija 1 imsemmija fl-Artikolu 8, il-punti (b), (c) u (d), il-materjali tal-Kategorija 2 imsemmija fl-Artikolu 9, il-punti (c), (d) u (f)(i) u l-materjali tal-Kategorija 3 msemmija fl-Artikolu 10, ħlief fil-punti (c) u (p).
                                             
                                          
                                 
                                    Ix-xaħmijiet imdewba għandhom jikkonformaw mar-rekwiżiti stabbiliti fit-Taqsima 9.
                                 
                                 
                                    Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010 u, fil-każ ta' materjali tal-ħut, il-pajjiżi terzi elenkati fl-Anness II tad-Deċiżjoni 2006/766/KE.
                                 
                                 
                                    Kapitolu 10(B) tal-Anness XV.”